CELEX: 62013TN0043
Language: hu
Date: 2013-01-29 00:00:00
Title: T-43/13. sz. ügy: 2013. január 29-én benyújtott kereset — Beniamino Donnici kontra Parlament

16.3.2013   
            
            
               HU
            
            
               Az Európai Unió Hivatalos Lapja
            
            
               C 79/31
            
         2013. január 29-én benyújtott kereset — Beniamino Donnici kontra Parlament
   (T-43/13. sz. ügy)
   2013/C 79/52
   Az eljárás nyelve: olasz
   
      Felek
   
   
      Felperes: Beniamino Donnici (Castrolibero, Olaszország) (képviselők: V. Vallefuoco és J. Van Gyseghem ügyvédek)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   állapítsa meg az Európai Parlament súlyos gondatlanságát az általa 2007. május 24-én kibocsátott, majd a Bíróság 2009. április 30-i ítéletével megsemmisített, a jelen ügy felperesének kárt okozó határozat vonatkozásában, következésképpen, kötelezze az Európai Parlamentet az említett jogellenes intézkedés következtében a felperes által elszenvedett és elszenvedendő vagyoni és nem vagyoni károk megtérítésére, mérlegelés szerint is, 1 720 470 euró, illetve kisebb összegben, a Törvényszék megállapítása szerint. Kötelezze az alperest a jelen ügyre vonatkozó költségek, díjak és tiszteletdíjak megfizetésére.
   
      Jogalapok és fontosabb érvek
   
   A jelen ügy felperese, aki azonos a T-215/17. és C-9/08. sz. Donnici kontra Parlament ügyek felperesével, az abból eredő károk megtérítését kéri, hogy az alperes megtagadta európai parlamenti képviselői mandátumának elismerését, amely megtagadást az Európai Unió Bírósága utólagosan megsemmisített.
   Keresetének alátámasztására a felperes arra hivatkozik, hogy az ügyben teljesül az Unió intézményei szerződésen kívüli felelőssége megállapításának az ítélkezési gyakorlat által kialakított valamennyi feltétele, különösen az alábbiak tekintetében:
   
               —
            
            
               a vitatott magatartás jogellenessége;
            
         
               —
            
            
               a kár ténylegessége;
            
         
               —
            
            
               az okozati kapcsolat, valamint
            
         
               —
            
            
               az Unió vétkessége, vagyis az általa elkövetett jogsértés súlyosságának fokozata. E tekintetben a felperes azt állítja, hogy a jelen ügy alapjául szolgáló határozattal az alperes kellően súlyosan és nyilvánvalóan megsértett egy olyan jogszabályt, amelynek az a célja, hogy jogokat biztosítson a magánszemélyek számára.